SEBES PISZTRÁNG. 74 I 



A lazacz i^ — 20 kilogrammot érhet el; Benecke 80 fontot 

 is mond. 



Húsa vöröses, kitűnő; füstölve a világkereskedésben szerepel. 



Elterjedés. Nálunk a Dunajeczen át csupán a Poprádban fordul- 

 hat elő s Petényi innen jegyezte fel, hozzátévén, hogy Késmárk 

 táján «Klammlachs» néven egy másik fajt is akarnak megkülönböz- 

 tetni, ő azonban azt tartja, hogy a lazaczczal egy és ugyanaz. Ez a 

 fajta nyilván a kampósszájú tejesre vonatkozik. 



A SEBES PISZTRÁNG.* 

 TruUa Fario, Linné. 



* VlII tibla 52, 



Fójegyet: arányos, erőteljes igazi halalak, kissé tompa orral ; a 

 felső állkapocs a szem hátulsó széléig terjed ; a fej hosszasága átlag 

 megfelel a test magasságának ; színét a vörös — néha kék — és 

 fekete szeplők jellemzik. 



Sugáqaía: HS. 4/9—10; HO. 1/12; HA. 1/8; AS. ^/j— 8. 



OP. 1 I o — I 20. F. A. 4'/2 — átlag véve s a kormányúszóval együtt. 



Alakja nyujtott ugyan, de erőteljes ; szeme nagy, kifejező s a 

 megnyúlt felső állkapocscsal együtt határozott rabló jellemvonást köl- 

 csönöz arczulatának ; a száj öblös és fegyverzett, az ekecsont elején 

 keresztsorban rendesen öt fog, e csont nyúlványán megkülönböz- 

 tethető két sorban s felváltva jobbra-balra irányozva éles fogak 

 állanak; a nyelv két oldalán — szélén 4 — s nagy^ éles fog; a száj 

 egész fogzata hátrafelé mered ; a felső állkapocs fogai a legkisebbek. 

 A hátvonal a lekerekített orron túl szép, egyenletes lapos ívben fut, 

 közel a kövérúszóig; a hím hasvonala ennek körülbelől megfelel, 

 innen a hal vízre való kitűnő rátermettsége; az ikrás hasasabb. 



A hátsörényúszó vagy épen a test felehosszában, vagy kissé azon 



* A halászati sport e legnemesebb halának van egy magyar nyelven írott ismerte- 

 tése Dr. Pelech E. Jánostól (A m. Kárpátegylet évkönyve VI. 1879). Ez az ismertetés 

 ép annyi ismerettel mint szeretettel van írva s oly munka, mely a pisztrángról összeirt 

 kis könyvtárban nemcsak számot tesz, hanem a legjobbak között foglalhat helyet. De épen 

 mert ilyen, csak sajnálni lehet, hogy a szerző — bár láthatólag törekedett — nem birt 

 győzedelmesen megküzdeni a nyelvvel, különösen a mesterszavakkal ; a jó munkát is Bugát 

 szelleme rontja — Das ist der Fluch der bósen That ! — A munka az átdolgozást téliesen 

 megérdemelné. 



